
        PARLAMENTUL  ROMÂNIEI

                                          CAMERA  DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
	
	             Bucureşti, 12 mai 2026
             Nr.  Pl-x  97/2026


                                                                                       7c-13/256/2026
BIROULUI  PERMANENT

AL

CAMEREI DEPUTAŢILOR

  

Vă înaintăm, alăturat, RAPORTUL asupra Propunerii legislative pentru modificarea şi completarea Legii nr.47/1992 privind organizarea şi funcţionarea Curţii Constituţionale, trimisă cu adresa nr. Pl- x 97 din 23 martie 2026 și înregistrată cu nr. 7c-13/256  din 24 martie 2026. 
     În raport cu obiectul şi conţinutul său, propunerea legislativă face parte din categoria legilor organice.
                                                          PREŞEDINTE,
                                                     prof.univ. dr. Liviu – Bogdan CIUCĂ

RAPORT

asupra 
Propunerii legislative pentru modificarea şi completarea Legii nr.47/1992 privind organizarea şi funcţionarea Curţii Constituţionale

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere, în fond, cu Propunerea legislativă pentru modificarea şi completarea Legii nr.47/1992 privind organizarea şi funcţionarea Curţii Constituţionale, trimisă cu adresa nr. Pl-x 97 din 23 martie 2026 și înregistrată cu nr. 7c-13/256 din 24 martie 2026.
Potrivit prevederilor art. 75 din Constituţia României, republicată şi ale art. 92 alin. (8) pct. 2 din Regulamentul Camerei Deputaţilor, republicat, Camera  Deputaţilor este primă Cameră sesizată.
Consiliul Legislativ a avizat negativ propunerea legislativă prin avizul nr.239/16.03.2026.

Consiliul Economic și Social a avizat favorabil propunerea legislativă                    (nr.1678/04.03.2026 ).

Consiliul Superior al Magistraturii a transmis un punct de vedere                           (nr. 3/3228/24.03.2026) prin care precizează că propunerea legislativă nu priveşte activitatea autorităţii judecătoreşti, în sensul atribuit acestei sintagme în jurisprudenţa Curţii Constituţionale. În consecință, propunerea legislativă nu se încadrează în categoria actelor normative supuse avizării Consiliului Superior al Magistraturii.
Comisia pentru drepturile omului, culte și problemele minorităților naționale a avizat negativ propunerea legislativă (7c-6/235 din 31 martie 2026).

Proiectul de lege are ca obiect de reglementare modificarea şi completarea Legii nr.47/1992, în sensul instituirii unor reguli de procedură în ceea ce priveşte desfăşurarea activităţilor în comisiile juridice ale celor două Camere ale Parlamentului referitoare la audierile pentru numirea în funcţia de judecător la Curtea Constituţională.
În conformitate cu prevederile art. 62 din Regulamentul Camerei Deputaţilor, republicat, cu modificările ulterioare, membrii Comisiei au examinat propunerea legislativă, în şedinţa din 12 mai 2026. 


La dezbateri, membrii Comisiei juridice, de disciplină şi imunităţi au fost prezenţi conform listei de prezenţă.

În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să supună plenului Camerei Deputaţilor respingerea Propunerii legislative pentru modificarea şi completarea Legii nr.47/1992 privind organizarea şi funcţionarea Curţii Constituţionale.
În raport cu obiectul şi conţinutul reglementării, propunerea legislativă face parte din categoria legilor organice.
                   PREŞEDINTE,                                                       SECRETAR,

  prof. univ. dr. Liviu – Bogdan CIUCĂ                         Petre - Emanoil NEAGU
Consilier parlamentar, Paul Şerban

